કોઈ બાળકી પર વારંવાર જેને ગેન્ગરેપ કહે છે એવું નરાધમ કૃત્ય થાય અને પછી તેની હત્યા થઈ જાય, કોઈ સાવ કુમળી ચાર વર્ષની કે ચાર માસની દીકરી પર બળાત્કાર કરીને નરાધમ તેનું ગળું દબાવી દે, કોઈ માણસો છોકરીના મોંમાં રેતી ભરીને તેનો અવાજ દબાવી દે અને સામૂહિક બળાત્કાર કરીને એ લોકો છોકરીની પરવા કર્યા વગર ભાગી જાય ત્યારે તાત્કાલિક ભોગ બનનારના પરિવારને સધિયારો મળે તથા ગુનેગારો વહેલામાં વહેલી તકે પકડાઈ જાય એ માટે દબાણ ઊભું કરવાને બદલે ભોગ બનનાર છોકરી કઈ જ્ઞાાતિની હતી, ગુનો આચરનાર લોકો કઈ જ્ઞાાતિના હતા, સરકાર કયા પક્ષની હતી વગેરે ચર્ચાઓ ચાલુ થતી હોય તો આપણે એક સમાજ તરીકે ખરેખર તાત્કાલિક આત્મનિરીક્ષણ કરવું જોઈએ.